แนวโน้ม SET ไซด์เวย์ ไร้ปัจจัยใหม่-บอนด์ยีลด์พุ่งกดดัน
แนวโน้ม SET แกว่งไซด์เวย์ ไร้ปัจจัยใหม่หนุน-บอนด์ยีลด์สหรัฐ 10 ปี พุ่ง 4% กดดัน ให้แนวรับที่ 1,610 จุด แนวต้าน 1,630 จุด
แนวโน้ม SET แกว่งไซด์เวย์ ไร้ปัจจัยใหม่หนุน-บอนด์ยีลด์สหรัฐ 10 ปี พุ่ง 4% กดดัน ให้แนวรับที่ 1,610 จุด แนวต้าน 1,630 จุด
2 มี.ค. 2566

นายชาญชัย พันทาธนากิจ รองผู้อำนวยการสายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้ คาดว่าดัชนีแกว่งตัวไซด์เวย์ หลังจากเริ่มเห็นสัญญาณค่าเงินบาทที่กลับมาแข็งค่าขึ้น ช่วยชะลอการไหลออกของ Fund flow ต่างชาติได้ แต่ยังคงไร้ปัจจัยใหม่ที่จะเข้าช่วยหนุนการฟื้นตัวของดัชนีได้อย่างชัดเจน
ขณะเดียวกันยังคงมีปัจจัยกดดันจากผลตอบแทนพันธบัตรสหรัฐ (Bond Yield) 10 ปี พุ่งขึ้นไปที่ระดับ 4% อีกครั้ง ซึ่งเป็นปัจจัยที่กดดันตลาดหุ้น ส่วนตลาดหุ้นอื่นในภูมิภาคเอเชียเช้าวันนี้เปิดมาเคลื่อนไหวบวกและลบสลับกัน โดยให้แนวรับที่ 1,610 จุด แนวต้าน 1,630 จุด